經數: 一八三三

經名: 成唯識論演□卷第二末

頁數: 八五一

上	欄

心能生本體. 但於相上作靑黃等色聲等

解. 解心所緣此之共相體性是無. 於自相上

增益此故. 更有問答. 如章具辨

疏. 未了有名等者. 略有二釋一云由未

能了法自相故不得有名. 文巧略也. 餘准

此釋二云雖有多字. 猶未能了法之自

性故須有名. 有句准此. 此明立彼名句

文三. 不取於頌之所以也. 故下結云不別

說頌. 後解勝也問依字有名句. 三皆不

相應. 依句頌方成. 頌不相應攝答有二

釋. 一如疏辨. 二云字成名句等. 言勢相續

不相應. 頌雖以句成. 言勢間隔非彼攝

疏. 雖二自1相互不相離等者. 卽是法詞二

無□體. 體唯是惠. 所對有別. 體非異也

疏. 詞對機等者. 且如如來能以一音起一

切聲以應物機

疏. 耳聞已等者. 此約聞法行相分二. 非

聲名等有二別體或可. 非體有異之言.

顯前法詞二無□解

論. 諸餘佛土至立三故者. 維摩等經是爲證

也問按彼經云. 我土如來無文字說. 但

以衆香2合諸天人入律行等. 此乃香上不

立名等何得爲證答對於此土音聲屈

曲所立名字. 言彼土無. 不說彼香無文名

等問香上名等行相云何答因香差別

悟法自性差別等故. 猶聲屈曲解法等也

問思等如何依立名等答由依思等

了法性等假立名等若爾彼土佛說法

不答亦說法問如何表示令他得解而

中	欄

名說耶答由能說者思上名等. 令應化

機思數等上名等得起名之爲說. 夫說法者

本令他解. 思等爲緣他因解起名說何失

問豈彼衆生總得他心. 又下如何能知上

意答世界旣差. 總得何失. 上加於下下

解無違問此方亦有見色. 聞[&FFFF]#自思解

義. 應依思等立名句文答有二釋. 一

依多分. 二云由曾聞聲先解名等. 後見色

等於義解生. 憶念先時名句等故問此

依香等解. 云憶敎依聲. 他解籍香生. 同

憶香非敎答要先聞聲見色生解. 雖見

色解敎依聲. 聞香生解不由聲故. 許名

等依香等前解爲勝. 此依色等立名句

等. 而無敎遮復不違理問聲內勤勇發.

名等可卽聲. 香待外方生. 名等應非有

答內香亦勤發. 如聲得有名. 外香同水

林. 名有何違理. 由聞香等得生解故若

爾亦依所詮生悟. 應亦依彼立於名等

答由因能詮所詮方解. 故名句等不依所

詮問經言依香以爲佛事. 卽依香等立

文名句. 經亦說言或有佛土寂寞無言. 或

但虛空而爲佛事. 豈卽依彼無言說等立

名句耶

答立名何失. 如依思等卽其事也. 無依聲

言名無言也. 亦不違理問旣不依聲而

立名等. 應無聲耳答此土不依香等

名敎. 香等不無. 故彼聲耳亦復得有

疏. 發身語多法立等者. 且據所發以辨於

多. 理對所防名多亦得

下	欄

疏. 命根等者. 所持有六. 能持之命而得多

名. 此乃正答前外難也. 無表依多. 所依身

語色聲處收能依無表故法處攝. 命根亦爾.

名等類然. 長等不然. 故同色處

疏. 有義至法處攝者. 若爾外言. 我亦如是何

理偏責詳曰. 據實依思以立無表. 但是

一法. 此釋無違. 若指他難而依所發以明

無表. 前釋爲勝

疏. 餘十種法等者. 大乘不相應有二十四.

明十四訖. 餘之十種准上應知. 故指不

說

論. 有執隨眠等者. 按宗輪論. 大衆部等云.

隨眠非心. 非心所法. 亦無所緣. 隨眠異纏.

與心不相應問計意云何答彼意說云.

隨眠卽是貪等. 隨眠亦有十種. 若無心位及

起善時. 由有隨眠名異生等. 若是心所無

心等位旣無諸染. 應名聖者. 若彼位有. 何

名無心及善心等. 由此計爲心不相應

疏. 此義最心粗者. 此薩婆多所以名粗. 若

纏是現行. 現行纏與隨眠之義而不相應.

言隨者隨逐有情眠伏不起. 若現行纏

不相續故. 非眠伏故. 故與隨眠名之及義.

皆不相應問何知有部隨眠是現答按

俱舍論第十九云. 毘婆沙師作如是說. 欲

貪等體卽是隨眠. 又云. 阿毘達磨依實相

說. 卽諸煩惱說名隨眠. 故本論說欲貪隨眠

三根相應. 旣曰相應. 明知現也有義問云.

大乘旣以染汚種子爲隨眠性. 外亦難云.

汝宗惑種應非隨眠. 名貪等故. 如現貪

經數: 一八三三

經名: 成唯識論演□卷第二末

頁數: 八五二

上	欄

等. 答我宗隨眠但可說爲貪等種子. 不名

貪等. 故因不成. 若爾於我此理非無. 但可

說爲貪等隨眠. 不名貪等. 論主所立因亦

不成. 此難應思詳曰. 名貪等因. 破彼隨

眠非不相應. 而不障彼是隨眠攝. 何以此

因反難染種不名隨眠. 深乖論旨. 若言設

防大衆部等爲此難者. 亦不應言我宗隨

眠不名貪等. 所以者何. 如十八界種隨其

現名十八界. 貪等隨眠何卽不爾. 又若隨

眠不名貪等貪等隨眠應非貪等. 若許爾

者. 此隨眠等何法攝耶. 故爲不可. 今與彼

因作相違決定我宗染種. 定是隨眠名爲

貪等. 無所緣故. 如汝隨眠對大衆等便無

過也他若救言. 我亦爾者應詰彼云. 不障

隨眠但不許汝不相應攝. 又直責云. 我宗

染種名貪等. 隨現貪等心所收. 汝宗隨眠

貪等名不相應中云何攝

論. 執別有餘等者. 按成業論. □正量部說

無表1惑是不相應云. 有說此法名不失壞.

由此法故能得當來愛非愛果. 意業亦爾.

許有此法. 若不爾者餘心起時此便斷滅.

心相續中若不引起如是別法. 云何能得

當來世果. 是故定應許有此法. 此法實有.

心不相應行蘊所攝. 餘如疏明

論. 一現所知法者. 有義非說色等是現量境

名現所知. 若言心等他心智境. 如何下說

世共了知. 他心智境非世知故. 又約他心

名現所知. 眼等應是現所知攝. 佛心現量

緣眼等故. 故知但是世間共了名現知也

中	欄

詳曰. 若世共了名現所知. 何事分三. 三豈

世人而不了知. 現見世呼眼耳等故. 若言

不知眼等體相名非了者. 心等體相世豈

了乎. 甁等現知. 何須別說. 故知論云現所

知者. 據世間中容有而談. 非約一切. 以

他心智世有得故. 五根世間必無現得. 第八

雖緣非極成義故不依說. 由斯三類義有

不同故別開也. 故從本疏

論. 或色心等所顯性故者. 色心相顯四句分

別. 一以色顯色. 二以色顯心. □如疏迷.

三以心顯心. 謂他心智. 四以心顯色. 謂心

緣色問無爲云何色心顯耶答有義虛

空無爲通色心顯. 佛地論說. 五蘊無處顯

虛空故. 又心緣空故名心顯. 擇滅無爲若

依能證唯心所顯. 若依離縛自性斷者. 亦

唯心顯. 以簡擇心斷染顯故. 通說三斷

是色心顯. 由斷五蘊而證得故. 或唯心顯.

若非擇滅通色心顯. 色心緣2開而顯得故.

不動想受唯心所顯. 其義可知. 今此通顯

諸無爲因故. 總說言或色心等所顯性也

問若所知因以破彼者. 他亦以此因破

大乘云. 汝眞如等. 非不離識無爲自性. 所

知性故. 如色心等. 此量亦應成眞能破

答宗相扶過. 大乘無爲與心色等而非卽

離. 今難非離故爲過也若爾他改宗. 云

非不卽離識無爲之性. 復如何通答亦

犯相扶. 心言路寂而非有無及卽離等. 遮

定卽離言不卽離

疏. 由第三轉上依主釋者. 第三3轉者名爲

下	欄

由聲. 亦名具聲. 由智惠力斷惑所顯故屬

由聲. 更有餘義. 如因明□

疏. 非擇力所得亦爾者. 亦是第三依主釋也

問第三由聲. 今言非由何得同耶答

雖不由智. 然由緣闕無爲方顯. 故第三

4放

疏. 其虛空不動等者. 有義不能□物名之

爲虛. 無色等故說之爲空. 虛卽是空. 持業

釋詳曰. 離諸障□名爲虛空. 不能□

物. 無色等者. 皆離障義. 義旣無別. 何成

持業

論. 虛空容受色等法故者. 若法內外皆有虛

空名遍名5空. 但法外有不名容遍. 旣能

合法各有虛空. 空隨能合體應非一問

若能合法便難成多. 豈不自敎而見違耶.

故佛地經云. 譬如虛空雖遍諸色種種相

中. 而不可說有種種相. 體唯一味. 如來法

界亦復如是. 解深密經意亦同之答大乘

虛空性非是有. 無質□處假名虛空. 無法

無□故遍諸色. 雖遍色中無性不改. 體性

無差云唯一味問下明虛空依如識立.

云何可說性是無耶答彼經但據無質

□處卽名虛空何以驗焉答經以虛

空喩淨法界. 若取依如所立虛空. 能所喩

法便無異矣. 取依識變. 識變有爲. 不可爲

喩. 故彼經云. 如虛空中種種色相現生現

滅. 而此虛空無生無滅. 如是如來淨法界

中諸知變化利衆生事現生現滅而淨法界

無生滅. 故知不取依識變者

經數: 一八三三

經名: 成唯識論演□卷第二末

頁數: 八五三

上	欄

論. 諸法應互相遍者. 問難意云何答彼執

空一而與法合. 前難虛空隨能合法體應

成多. 今責能合隨所合空體應成一. 若

更互遍可名體一. 若不遍者何名一耶. 應

作量云. 彼法. 應遍此法. 執彼此法體是一

故. 彼應如此. 亦同二十唯識難無次行等

量

疏謂變空作無色等□者. 無色等法障□之

相

疏. 有漏一識因等者. 如義燈明有云有漏

一識者唯第六識. 因無漏二識者妙觀平等.

對究竟果名爲因也. 果無漏三智者唯是佛

位. 故名爲果詳曰. 雖理亦通. 法師旣爲

入室之徒. 故依燈正

論. 此所現相假說爲常等者. 按顯揚論第十

八云. 虛空無爲者. 由心所變境相相似故

立爲常. 非緣彼心. 緣彼境界有時變異故

問識變無爲別熏種耶答獨影從見不

別熏種. 廣如燈辨有義別熏. 論自說云

隨分別有虛空等相. 數習力故心等生時.

似虛空等無爲相現. 故知別熏成種子也.

此緣生相實是有爲. 生滅之法前後相似. 似

一常等說爲無爲不生滅故. 故名爲假

詳曰雖言數習心生似空. 而說不言別

熏種也. 廣如燈破

疏. 大衆部等九無爲者. 初之三種體皆一物.

顯有分位非體成多. 次空等四卽四無色

所依之處. 別有無爲是滅所攝. 要得此滅

依之方生彼. 能依細五蘊自是無常. 所依四

中	欄

無色而是常住問色界何無答以蘊非

細界非極勝. 能依心等能緣上下無1隔

□故. 無色不然. 心不緣下. 旣有隔□. 別

有無爲爲所依也. 緣起支性謂生死法. 定

無明後方生行等. 定行等前有無明等. 此理

是一. 性常決定. 其無明等是有爲攝. 理是無

爲. 由此生死有別理故能爲□2窮. 故先無

明後行等起. 一切聖道性能離染. 理常是一.

某八差別自是生滅. 理是無爲. 由有別理

能爲□*窮. 故道決定次第差別能離苦等.

據實一切聖道皆然. 此中擧勝且言八道

疏. 化地部九無爲者. 擇滅等三三體各一. 定

障名動是散動也. 由斷此動而得無爲名

爲不動. 善等眞如三體各一. 性皆是善. 道

支緣起同大衆部

疏. 三滅中立無常滅等者. 謂擇非擇無常滅

名爲三滅. 無常滅者. 有爲相中滅相是也.

非唯擇滅非擇滅二名爲無爲. 卽此滅相

亦無爲攝. 由此無爲有勢力故令法遷謝.

若不爾者能相所相俱是有爲. 云何能相令

所相滅. 故知滅相是無爲. 如婆沙三十八明

又按智度論四十二云. 滅有三種. 謂3知

緣滅非智緣滅無常滅. 不說無常滅是無

爲也. 大小乘異也

疏. 約詮約理等者. 詮謂詮顯. 能顯於法□

名爲詮. 非唯名等獨名詮也. 三性不同. 理

從於詮故分三種. 談理是一. 但名眞如

疏. 無別釋名者. 但言無爲不成六釋. 無別

合故. 若言虛空無爲等. 皆成持業. □如前

下	欄

疏有義其想受滅滅屬想受. 是持業釋. 想

受滅無爲卽依主釋. 滅若無爲想受之滅. 卽

依主釋. 想受滅無爲卽持業釋. 依4又動地

得無爲故. 不動無爲亦依主釋詳曰疏釋

爲本. 理旣不乖. 有義亦得

疏. 卽依假體皆可說假者. 依識所變立此

八種. 八種皆假

疏. 實亦可然者. 若依法性而皆實

疏. 不障一法得多無爲者. 略有三釋一云

且如一貪九品不同. 斷此一貪證九無爲.

無爲無品. 約所斷說故名爲多二云釋

外難. 外難意云. 斷想受等已得擇滅. 何故

望此復名不動無爲等耶. 不障此一想受

等滅. 而能證得擇滅不動多無爲也三云

擧斷一貪得多無爲. 證受等斷而立擇滅.

亦得不動多無爲也. 後釋爲勝

疏. 無自言相違者. 前有法言能取彼覺. 後

法復言亦不緣彼. 旣言能取何不緣彼.

旣不緣彼何名能取. 故成相違. 量標汝言

故無斯咎

疏. 無違宗者. 有法宗言能取彼色. 彼心外

色. 心外色法自宗非有. 復非心取. 今言取

彼故違自宗. 宗置汝言亦無失矣

疏. 二障三住過者. 有本言通乃寫誤也. 過謂

過失. 二障之失歷三住也

疏. 有唯法執種子者. 如羅漢所起法執. 如

燈具明也

疏. 又俱所變等者. 變似我時必變似法. 變

似法時未必有我. 言亦爾者. 亦前二執

經數: 一八三三

經名: 成唯識論演□卷第二末

頁數: 八五四

上	欄

論. 緣識所識蘊處界等者. 問旣云所變. 八識

幾是能變識耶傳有三釋一云唯除第

六顯餘七識. 第六所變卽親所緣. 下文別

說起自心相執爲法故二云通八. 雖第

六變是親所緣. 初文通說. 下方別說親所緣

緣故亦無失三云唯顯第六意識. 由是

卽說唯親所緣. 旣是親緣故蘊處界唯是有

漏. 同前取蘊. 但開合異有義斷云. 言識

所變卽親所緣. 如何復言起自心相. 由此

但依疏解爲正

疏. 又我唯總執故者. 執總聚法以爲我也

問別計五蘊亦爲其我. 何得名總答

雖別計蘊亦得總名. 且如色蘊含根境

等. 不同處界. 名總無失有云. 且擧總

執. 據實有別詳曰. 此非善釋. 失疏本

意. 若一一蘊皆別別計. 乃分別我非俱生計

故

疏. 然上座部等者. 按婆沙論第九云. 或復

有執. 心心所法能了相應. 如法密部. 彼作

是說. 惠等能了相應受等. 有部破云. 問何緣

不知相應諸法答同一所緣俱時轉故. 謂一

有情心心所法於一境界俱時而轉理無

展轉互相緣義. 譬如多人集在一處. 或同觀

下. 或共觀空. 現必不能互相見面. 心心

所法亦復如是. 若智能知相應受者. 彼受

爲能緣自體不. 若緣自體. 則有前說緣自

心過. 若不能緣. 則心心所應俱時起不同

所緣. 勿有此失故不能知相應諸法

疏. 化地部說緣共有法者. 按婆沙第九云. 或

中	欄

復有執. 心心所法能了俱有. 如化地部. 彼

作是說. 惠有二種俱時而生. 一相應. 二不

相應. 相應惠知不相應者. 不相應知相應

詳曰. 釋相應等具辨如燈. 疑共字錯. 共

字濫俱. 寫者草誤或俱與共義意相似. 疏

取意談而非錯也有部破云. 問何緣不知

俱有諸法. 答極相近故. 知籌霑取安膳那

藥置於眼中. 極相近故眼不能見. 此亦如

是

疏. 西方說惠俱五蘊等者. 按婆沙第九云.

西方諸師作如是說. 與惠俱生諸蘊相續.

自身攝者是俱有法. 有部難云. 若爾眼識應

不能取自身諸色. 餘識亦爾. 彼作是說. 五

識能取自身中境. 意識不能. 有部難云. 若

爾意識應不能取一切境界. 便爲非理. 有

部自云. 此隨轉色及此隨轉不相應行名俱

有法詳曰. 化地西方二義. 大同

疏. 云五識依色根等者. 釋五識緣俱色所

以

疏. 設佛鏡智等者. 問凡夫自證亦各自知. 應

名爲佛答佛一刹那知餘一切及自相應.

凡夫不爾. 不名爲佛

疏. 見分之境心等必同者. 此會違也. 謂有

難云. 心心所等各緣自見. 自見旣別. 如何

王所名同所緣. 故有斯答

疏. 然一一自證等者. 且同時心除受以外與

餘心所緣受見時. 受自證分亦緣自見名

同所緣. 不要受見與餘見分同緣受見方

名同緣. 緣餘心所亦復如是

下	欄

疏. 自緣妨至第二釋者. 前雖多解後解爲

勝. 故指第二

論. 有作是難等者. 有說唯□外道難也. 有

義兼□小乘之人. 若不爾者. 下通難中云

何說言又假必依眞事立者. 理必不然. 此

牒於誰. 旣有後牒. 明前有難詳曰. 有義

爲勝. 犢子等部許有我故. 餘無我者與有

我計合而言也. 疏中但云此吠世難. 不言

唯故意亦通也

疏. 無所說義假法者. 牒所無假. 前1擇由假

說我法中疏有兩判. 一假我法乃屬於說.

但假言說以爲我法. 二假我法不在於言.

以所說爲. 今非第二

疏. 其體似法亦不成者. 正難似無

疏. 似無依故者. 釋所以也. 汝宗說似依於

假立. 所依假無. 能依之似故亦不有

疏. 卽義依體假者. 此結依2於義依體假而

爲難矣

疏. 又所變之似旣無等者. 由無眞故. 故似

無也

疏. 能說之假不有者. 有所變似依之立假.

由似旣無故假不立. 言能說假卽前第一

假我假法但依說立. 名爲能說

疏. 卽有體3强設假者. 結依有體*强設假

難

疏. 世間我法標宗說無者. 論主標宗無世我

法. 所以外人但難聖敎

論. 彼難非理者. 詳曰. 科判具疏. 又今助科.

總分爲二一彼難非理至前已破故. 總非

經數: 一八三三

經名: 成唯識論演□卷第二末

頁數: 八五五

上	欄

小乘及以外道二依類等下. 別破二計.

犢子等計旣許有我. 故作此科亦應無

失

論. 依類至俱不成者. 問假依類實. 外意何

耶答彼云. 假者依似共立. 類有似共.

如言人類. 由人相似方得類名. 人業大同

名爲共法. 由類有此似及共法故假依類.

又實句火內外皆有. 人身內火似身外火. 設

與外火同有猛赤. 亦有似共故假依實.

卽人身中有斯類實. 故依類實說人似火

又依宗計. 凡諸假說皆依類實二句所

攝. 非唯假火

論. 依類假說理且不成者. 下別破類實. 破

類實中皆1指似共. 有義初破依類似事

不成. 後破依實共法不成. 文自明說. 然諸

師說. 依類依實. 皆通破彼似事共法. 此定

非理者詳曰. 雙破定然. 非非理也. 論破類

云. 若無共德而假說彼等. 破依實云. 若

謂人火德相似故等. 此卽如次破共似法.

何言非理. 若言如次擧無共似以破似

共. 理亦不然. 文旣明言彼無共似. 何故

不得名破共似. 故應從前雙破爲正

論. 人類猛等現見亦有互相離者. 具辨如疏

問外救意云. 說猛赤人而似於火. 此人

人類與等德不相離故. 不說一切人

類猛等皆不相離皆似於火. 何故諸德□

以貧富先後事等以辨相離而爲難耶

答有云. 人起嗔時面赤心急假說爲火. 彼

若歡喜面白心緩. 雖無猛赤. 曾起猛赤亦

中	欄

說似火. 雖與德離猶說似火. 故不得言

不相離故方假說也. 此亦不然. 言人似

火. 皆依於現不約曾言. 若據曾言不息

他救. 救云汝依曾有名爲假者. 我據有體

名不相離說之爲假. 斯亦何失. 故知不

可詳曰. 縱急赤人人類與德有離不離.

內德不離. 外火猛德與類互離. 論據外德

云互相離. 而言亦者以外離德. 亦內不離

猛赤之德. 彼若救云依內德者. 理亦不然.

有內無外便無共法. 無共法故過同於前.

故論不說

疏. 此總結非皆有比量者. 前二破中皆有其

量. 今略言之. 破初量云. 汝言類句. 定不依

之立於假火. 無共德故. 猶如水等破第

二量. 宗同於前. 因云猛赤等德有互離故.

猶如水等. 更思

論. 說火在人不在德故者. 問外人但云. 由人

與火德相似故說人爲火. 不言其火而在

於德. 若難彼云火不在德. 豈不相扶詳

曰. 諸德云云. 廣如餘辨. 理皆難究今助

一釋. 若謂人火德相似下應有難救. 而難

彼云. 若據相似而假說者. 卽應說人猛赤

等德而似火德. 不應說人似火也. 以人與

火不相似故. 他救云爾實以人上赤急等

法以類火故. 言人似火擧人取德. 故次

難云. 說火在人不在德也. 世間說彼似火

之言但目於人. 不屬人上猛赤等德. 論文

隱括而不具言

疏. 德是實家德可依假說者. 此設縱也. 德是

下	欄

實德. 而依於德假說火者. 可許其假而依

於實

疏. 今不在德等者. 世間但說火在於人. 人

非實德. 如何乃言假依實耶

疏. 此2卽便依假人說實火者. 假合名人. 火

是實法. 卽是依假而立實火. 不是依實立

假火也. 便違本計

疏. 旣說火在人等者. 世說假火旣在於人. 卽

由人似名爲假火. 非由德似. 旣依於人

立於假火. 人非是實. 云何得言假依實

立

疏. 此中有救等者. 外爲難云. 火有猛赤火

名眞火. 人有猛等似彼名假. 誰言其火而

依於德. 乃復難言火不在德. 應詰彼云.

人火猛赤所依各異. 旣無共德依何說假.

無共假說過如前說. 以此等難前已具明

故不擧也問外若救云. 共謂相似. 如汝大

乘識變外器. 雖各不同相似名共. 不說一

物貫於二處方名爲共答略爲3三釋

一云火有猛德. 人無其德. 以人非是實句

攝故. 如何得言有於共法而假說耶. 若

言人聚火聚二中有德相似名爲共者. 亦

爲不可. 非唯依實一聚之中. 通諸法故

二云以似名共. 共似無別. 卽依二法而

立於假. 云何前云依三法立. 故救非理

疏. 4以破小乘伏難者. 小乘雖立眞等三種.

文不顯說故云伏也. 此據前難無小乘

說

疏. 小乘等自辨眞事等者. 不通外道名爲

經數: 一八三三

經名: 成唯識論演□卷第二末

頁數: 八五六

上	欄

自也. 雖小乘等而非一類. 總皆內法. 名自

無失

疏. 或是外道等者. 地堅火熱. 如是一切諸法

自相名爲共許. 雖是共許假亦不依此等

而立

疏. 非謂共許張人身等者. 此釋量就他宗

所以. 以大乘宗不許多法成其自相. 衆多

法成但和合假

疏. 現覺如夢等者. 薩婆多等許識外境. 故爲

難云. 若無外境寧有此覺我今現證如是

境耶. 爲答彼難故有此頌言現覺者.

作證色等行解之心如夢等者. 此擧喩

也. 夢中亦言我見色等. 色等之境離心外

無. 非夢現覺. 境亦如是見及境已無者.

正申難意. 此師六識不許□起. 眼等五識

隨一現緣. 而不分別我今現見. 後現作解

是第六識. 前現量境及現量心□已落謝. 寧

許有現量者. 起現覺時旣無現識. 能見亦

無. 如何此時許有現量證外境有

疏. 若說共相唯有觀心者. 大乘共相體性是

無. 唯觀心中作共相解. 約此行解名爲共

相. 具如燈辨

論. 亦非離此至爲假所依者. 且如樞要. 有義

謂通外難. 外難云. 若言詮法不得自相.

如何喚火便得火等. 故此通云. 謂假智詮雖

不得自相. 亦非離此自相之外. 有別方

便施設自相爲假所依. 由詮火名無始串

習. 依火自相不依於水. 假智隨名但緣於

火. 且如假名詮法自相. 雖不稱實要杖所

中	欄

詮自相施設. 假智亦爾. 不離自相假智生

故. 問此卽假說必依於眞. 如何破他. 答雖

依自相不稱所依. 故不可說假必依眞.

若爾外言我亦如是. 雖假依眞亦不說言

而稱眞故. 答汝之眞事許識外有. 如前廣

破. 我但識變何得相例詳曰. 非無其理.

然依論意本解爲正. 故論前云假智詮不

得自相. 此文卽云亦非離此. 若非智詮此

此誰. 又若自相. 如何自相施設自相. 又施

設者. 巧便安立所以之義. 以彼自相安立

自相爲假所依義疏且昧. 又雖識變不變

有別. 而假依眞有相濫失. 故今不依

疏. 假智及詮至說爲假故者. 假智所變假

詮所詮. 與法自相而相似故. 故說智詮而

爲假也

疏. 故1智相非所依者. 非假智詮親所依也.

非是不許爲疏所依

疏. 然緣自性色及詮故者. 緣自性色詮自

性色

疏. 不聞聲起比智者. 不能依聲而起2比

智. 云不聞聲. 非是□兒全不聞聲

疏. 此鼠前生爲□食等者. 問前爲人等後死

爲鼠. 見○等類應不驚走答由前前生

曾作鼠故. 或在人中曾聞見故. 故亦驚也

問鼠等豈皆得宿命智知彼食已答義

意如此. 非必鼠等作此等心方驚走也. 但

爲俱生而保養命故

疏. 心心所法此是誰緣者. 根塵種等是心所

緣. 心知自相此能緣心誰之所緣. 誰能緣

下	欄

此心之自相

疏. 若言他心智能緣至如餘散心者. 問他心

智者卽通所收. 何名爲散. 答且他心智略

有三類一謂如來八地已去菩薩所得定

通無別二者二乘七地已還菩薩所得及

凡夫人修得之者. 依定而起. 然非卽定復

不同散三者報得. 此唯散心. 若依定起

名爲證量. 報得不爾. 以他心聚有非證量

故言非證非謂一切. 他心證量義卽不遍.

若自證分證量義備. 故遣他心而取自證

疏. 安惠謂佛他心智緣者. 問此師何故不取

自證爲能知耶答安惠見分遍計無體而

非是心. 心卽自證故不自知. 但佛他心了

諸心也

疏. 依他有法謂一色等者. 非說共相是依他

性有體之法. 意明共相由杖有體法上而

起名依有法

疏. 及於此中至此相是無者. 能遍計心所增

之相. 同於共相體亦是無. 故云及也

疏. 心變共相外必有體者. 外謂本質

疏. 乃至緣我等者. 問卽蘊計我可言實合

名必有體. 離蘊計我何爲外體答亦依

名敎而起計故亦名有也

疏. 或別緣等者. 雖不有質. 然相不無及杖

言敎. 亦得名爲有合緣也

疏. 又解卽共相別緣等者. 問前言共相但是

觀心無別體性. 此何復言亦依他耶答遍

通諸法名爲共相. 此實觀心行解安布. 今

談此心所緣之法是相依他. 不爾此心緣何

經數: 一八三三

經名: 成唯識論演□卷第二末

頁數: 八五七

上	欄

爲境. 然此相分實不通餘. 但是觀心作通

餘解. 由是前後亦不相違. 更有多妨如燈

具明

疏應不能緣二三諦等者. 二二三三乃至四

合以緣諦也. 故置等言. 此卽壞緣四諦觀

也

疏. 如佛地三解者. 如樞要引. 疏下亦明

疏. 此非安惠文者. 經頌所言識所變者卽見

相分. 其體非無. 安惠二分體卽不有. 所以

知非. 幷結長行亦非安惠

論. 多異熟性故者. 有義應作四句. 有異熟

非多. 謂六識中業所感者. 有間斷故不名

爲多. 有多非異熟. 謂第七識有覆性故. 俱

非卽是六識之中非業招者. 俱句第八. 遮

餘三句故說多言

疏. 寬狹何事遮不說者. 縱令寬狹有何違

事遮不說之

疏. 此中意說等者. 問何意須約熏習之位

便取異熟答由前外難若無實我. 云何

世間及諸聖敎說有我法. 前答彼云. 我法

熏習諸識生時變似我法. 爲此故取熏習識

位

論. 了境相粗故者. 有義應作四句. 有了境

非相粗第七八識. 有相粗非了境. 六識心

所. 有俱非謂七八心所. 有俱句. 第六心王.

亦了亦粗故

疏. 六不共義者. 簡七八也. 前之五義皆對

佛果緣於細境六識明也

疏. 此名唯望現果爲名者. 因能變名唯對所

中	欄

生現行果說

疏. 此種及現行所引生故者. 釋種得名果

變所以

疏. 不以等流所變等者. 卽此習氣有因有果.

論中但擧習氣之因以彰其體. 不擧其果

而辨體也

疏. 義顯所生等者. 釋論擧因不說果意

問本意欲明所生之果通八識等. 何不擧

果直以明之. 而乃擧因方便顯耶答若

擧其因. 顯此習氣亦有因生. 幷顯所生通

八識等. 復能顯自亦能爲因. 若直擧果. 恐

疑習氣不從因得. 爲含多義故擧其因.

異熟習氣亦准此知

疏. 流謂流類者. 有說. 等謂相似. 已顯類同.

所言流者是流1住義. 果從因起. 因所流故

名之爲流. 等之流故. 亦依主釋或所生

果與因相似名之爲等. 從彼所起名之

爲流. 此等卽流. 持業釋也. 故論說云由果

似因名等流故

疏. 擧因能熏者. 二習氣因體是能熏. 名因能

熏. 能熏卽因

疏. 不說我見熏習等者. 問異熟習氣豈異等

流習氣外有而別說耶答善惡種子生自

現種名爲等流. 有餘緣助感後異熟卽名

異熟. 雖體無異有別勝能故開爲二. 我見

熏習方此不如故不可說. 由此異熟必是

等流. 自有等流不名異熟. 卽無記種及彼

善惡不招果者

疏. 三界具幾等者. 欲界等流具有三性. 異熟

下	欄

二性. 上二界中等流二性. 異熟唯一. 無不

善故

疏. 未知生何等者. 卽論說云. 八識生者.

答生何也. 爲因緣者. 答如何生. 名等流者.

答起何果. 下異熟果亦准此知

疏. 餘法亦爾者. 第八心所名餘法也

疏. 若爾卽眞異熟等者. 問按彼論云. 阿賴

耶識相應受. 於一切時唯是不苦不樂. 唯是

異熟生. 不言識體亦異熟生. 言異熟生豈

不乖彼答相應之受旣異熟生. 識從於

彼必定同也. 故論不言

疏. 今五義中取第一者. 問准前所明總有

六義云何言五答意明異熟對異熟生. 六

中第三非異熟生復非異熟. 所以除之但

云五義

疏. 今明圓成性者. 略爲二釋. 一大段第二廣

明相性. 對前略標名爲今也二今字錯

應爲不字. 明彼初標一頌半中不說圓成.

前釋爲勝

疏. 初略解三後廣分別者. 有義初略說三相.

後廣解因相. 疏說後文廣解三相此定非

理. 下文自說一切種相應更分別. 不言應

更廣三相故詳曰. 以彼總聲於別而轉.

聖敎明許種相卽是三中一故. 亦何有違

論. 謂雜染互爲緣等者. 問若能藏故卽名賴

耶. 僧□2眞性應賴耶體. 許能藏故答彼

能所藏無有異故不名賴耶. 故攝大乘第

一等云. 非如大等顯了法性藏最勝中. 阿

賴耶識攝藏諸法亦復如是釋彼計冥性

經數: 一八三三

經名: 成唯識論演□卷第二末

頁數: 八五八

上	欄

有最勝能名藏最勝. 大等諸法果相顯著

名了法性. 若未變時藏在冥性不異冥性.

若已變異亦復不離. 冥性爲因大等爲果.

因果同體以明攝藏. 今立賴耶攝藏因果.

而非卽異故不同彼又能所藏傳有三

釋. 一云現行第八與所持種互爲二藏. 謂

現持種. 種名所藏. 現名能藏. 種生現識. 識

名所藏. 種是能藏二云現初能變與諸轉

識互爲緣起名能所藏. 本識爲因七識是果.

七識爲因本識是果. 所藏爲因能藏爲果

三云以種望現能熏七識名能所藏. 從七

識生能生彼故有義斷云. 然今論意依第

二說. 論主下釋達磨經云. 此頌意說阿賴耶

識與諸轉識互爲因果. 故但應說以現望

現名能所藏說爲因果. 復破疏云. 言能藏

者但取現識能持種義. 此卽不然. 論說能

藏顯是因性. 不可現識與所持種爲因緣

故. 下說現識能持種故名因相者. 由能所

持體不異故. 能生諸法. 說現望現名之爲

因. 非說能持望所持種名爲因也. 又能所

藏皆通種現. 無別體故詳曰. 雖有此

斷理亦難憑. 現望於現因緣豈立. 現不親

能生於現故. 若言非因由有其力與因

名者. 現望於種何不許耶. 豈現望種無有

力乎. 又疏後解因相之中. 自斷三相皆通

種現. 自旣目擊何事斥耶. 餘多分別具如燈

辨問無漏淨種亦依第八. 現淨因生復熏

成種. 第八望之何非二藏獨言雜染答

能攝爲因. 所攝爲果. 非能所治得爲因果.

中	欄

故不取之若爾賴耶應非淨依答是

增上緣. 爲依不爽問餘有漏識除生第

八餘有漏種非八因果何名二藏答諸

有漏種本識性同. 無別體故. 轉識與八互

得爲緣. 俱有漏故故不相例

疏. 又離二無總等者. 問二釋何別答前約

因果. 後據體義. 故分二釋問前總自體

離因果無. 何故第二方言離二無別總耶

答剋實二釋皆悉別外而無有總. 約1問

分二. 2與後顯前亦無有失

疏. 然果種狹者. 種爲果相. 果相種狹. 唯業

所招方名爲果. 卽是第八親名言種是果種

體. 言唯業果釋所以也

疏. 經部計色根中有心心所等者. 按瑜伽論

五十一. 依經部義立因緣云. 復次若諸色

根及自大種. 非心心所種子所隨3遂者.

入滅盡定. 入無想定. 生無想天. 後時不應

識等更生. 然必更生. 是故當知心心所法種

子隨逐色根. 以此爲緣彼得更生. 復次若

諸識非色種子所隨逐者. 生無色界異生.

從彼壽盡業盡沒已還生下時. 色無種子

應不更生. 然必更生. 是故當知諸色種子

隨逐於識. 以此爲緣色法更生

疏. 現行望種非者. 非俱有因問現行望

彼所熏之種何非俱因答望生現種不

望現行所熏之種. 又明第八. 第八不熏故

望種非. 不辨餘識故無過矣

疏. 如小四相者. 小望本法但是但有而非

是因. 同現望種故引爲喩

下	欄

疏. 今於能作因中辨持種者. 持種因義六因

之中能作因攝. 能作寬故

疏. 又亦爲淸淨種者. 此識能爲淸淨種依

名淸淨種

疏. 以自證分但有三義者. 因果體三名爲

三義

論. 一切種相應更分別者. 問異熟習氣爲因

相不. 若是如何說生自果. 不是如何果名

異熟答傳有二釋. 一云因相. 論擧親生

影顯業種. 二云但取等流習氣. 故今此云

親生自果. 異熟因果依別義說詳曰觀

論之意後釋爲勝. 尋論可悉

論. 體用因果理應爾者. 攝論唯望體用明

之. 瑜伽但據因果以辨. 此論兼之攝論

本云. 4何賴耶識中諸雜染品法種子. 爲別

異住. 爲無別異. 非彼種子有別實物於此

中住. 亦非不異無性論第二釋云. 一切

種子是阿賴耶功能差別. 如法作用與諸法

體. 非一非異. 此亦復爾瑜伽五十二云.

種子云何非析諸行別有實物名爲種子.

亦非餘處. 然卽諸行如是種姓如是等生

如是安布名爲種子. 亦名爲果. 果與種子

不相雜亂. 若望過去諸行卽此名果. 若望

未來諸行. 卽此名種子. 望彼諸法不可定

說異不異相. 猶如眞如

疏. 此卽諦唯者. 唯在俗諦名之爲唯. 不

望假實名爲唯也

疏. 此是實唯者. 唯在俗諦種可言實. 勝義

卽非

經數: 一八三三

經名: 成唯識論演□卷第二末

頁數: 八五九

上	欄

疏. 此助瑜伽會於此等者. 問可此會彼. 云

何助彼而會此耶. 造論前後尊卑異故. 復

彼何違而待會耶答助學彼者顯敎不

違故爲通會. 彼論說種唯在俗諦. 俗諦對

眞名爲假故. 此論說實豈不相違. 今顯彼

論對一眞諦. 此論不爾. 二論望差. 故不違

返

疏. 亦非見分者. 不依見分名非見分. 由

護月師許種依見. 爲異於彼故言非見

疏. 不可見分初受餘熏等者. 設遮餘人見受

熏也

疏. 隱器色不論者. 無色見分緣下界器. 瑜伽

隱之但言緣種

疏. 舊相傳至唯三分故者. 由以自證爲能

緣故故依見分. 見分不許緣於種子不

依自證. 其第四分不離第三別有體性. 故

但三分有說. 護月種無別體. 但依賴耶識

上功能假說種子. 故自證分緣見分時亦

名緣種. 無別相故非見所緣復有說云.

依心自體故自證緣. 問此師種子何分所

收. 答有三說. 一云卽是自證分收. 由假說

彼無實體故順第二釋. 一云見收. 自證境

故. 順疏所□. 一云雖依自證而立亦見分

收. 自證緣故. 順第三釋詳曰. 旣無明敎

優劣□斷. 取捨任情

論. 因果俱是善等性故者. 問旣隨因果以判

於性. 應隨因果有多差別答可爾. 故

瑜伽論九十六云. 住自性界者. 謂十八界墮

自相續各各決定差別種子. 習增長界者. 謂

中	欄

卽諸法或是善惡於餘生中先已數習令彼

現行. 故於今時種子强盛依附相續由是

爲因. 暫遇小緣便能現起定不可轉. 復次

以要言之. 雖界種類十八可得. 然一一界

業趣有情種種品類有差別故當知無量. 三

性各有多類差別

論. 諸無漏種等者. 問旣非異熟識性所攝.

依護法義是識分不答傳有兩說. 一相分

收. 若爾第八應緣此種. 答二解. 一云許緣

無失. 此釋不正. 一云不緣. 但說見分親所

緣者皆名相分. 不言諸相皆見所緣若

爾不緣應非唯識答不離識故唯識. 無

違問設許緣彼復有何失答因位第

八唯是有漏. 非有漏心所緣之相是眞無漏.

爲此不緣二云旣非見緣依自證分自

證分攝. 若至無漏方相分收. 淨見緣故有

義斷云. 前解爲勝. 雖在因位非見所緣. 是

相分類. 從餘相分相分所攝

論. 雖名異熟而非無記等者. 問依異熟故名

爲異熟. 依無記故應名無記答有義可

然. 前說唯善約其性生自果說故詳曰.

不然. 異熟義寬. 無記乃局. 故不相例. 又言

善者體殊勝義. 不可勝善從於所依立於

劣稱. 不同有漏. 有漏與依性類同故

疏. 此除佛無漏等者. 佛種不依異熟識故.

又佛五根亦是善也. 取不成喩. 所以除也.

能依之識與所依眼而性不同. 種及異熟其

義亦爾. 故言齊也

疏. 三家無諍等者. 新熏本有新舊合用名

下	欄

三家也. 其本有家雖不許生. 然熏增長而

亦許故. 故通三也

疏. 護月義者. 亦名月藏

論. 如惡叉聚者. 於一聚中法爾而有多品

類也. 西域有之人以爲染. 幷取其油. 故瑜

伽論九十六云. 然一一界種種品類有差別

故. 如惡叉聚. 於此聚中有多品類. 雖說

爲一有無量種. 疏意少別. 如瑜伽□而會

之也

疏. 又第三卷次前上文者. 瑜伽第二明諸種

子所熏之上. 辨諸有情有無涅槃. 此生下

也

疏. 初但有一者. 問本有無始何得云初答

據本名初. 如一貪心本唯一種. 此種生現.

現行滅已此還自類前後引生. 至對治道種

方永斷. 故無雜亂中斷等過

疏. 非無漏能熏亦始有者. 無漏凡位而未能

起. 故不得言能熏無漏亦無始有

疏. 非花不熏等者. 非是花氣不薰□勝. □

勝香氣而自本有

論. 說聞熏等者. 按無性論第三云. 復次云

何一切種子異熟果識爲雜染因. 復爲出世

能對治彼淨心種子. 又出世心昔未曾習.

故彼熏習決定應無. 旣無熏習從何種生.

是故應答. 從最淸淨法界等流正法聞熏習

種子所生釋曰. 諸佛法界永離一切客塵

障故名最淸淨. 謂從法界所起敎法名爲

等流. 無倒聽聞如是敎法故名正聞. 依此

正聞所起熏習是名熏習. 卽此熏習能生

經數: 一八三三

經名: 成唯識論演□卷第二末

頁數: 八六○

上	欄

出世無漏之心名爲種子. 如是種子非阿

賴耶未曾得故. 餘文可悉

疏. 五十二眞如所緣緣種子生者. 按彼論

云. 諸出世間法從何種子生. 若言粗重自

性種子爲種子生不應道理. 答諸出世間

法從眞如所緣緣種子生. 非彼習氣積集種

子所生釋曰. 相傳天竺略有三釋一唯

新熏宗. 勝軍論師. 自有兩解. 一云諸佛菩薩

由證眞如. 展轉流出十二分敎. 見道已前

勝解行地緣彼經敎作所緣生. 從本爲名

名從眞如所緣緣生. 二云初地出世聖道.

一從世第一法爲增上無間二緣而生. 二

從眞如所緣緣生二本有宗. 護月論師. 亦

有兩釋. 一云本有無漏種子爲增上緣. 眞如

爲所緣緣故. 順解脫等善根得生. 二云本

有無漏種子爲因緣. 解脫分等爲增上緣. 世

第一法爲無間緣. 眞如爲所緣緣故. 初地

出世間法得生. 論從後緣隱前不說. 云

從眞如所緣緣生三新舊合. 戒賢師釋.

與第二師義意同也. 更有同異. 具如彼

□

疏. 謂與諸識作二緣性等者. 如燈具辨

疏. 1如言諸法至俱是一種生者. 本有師宗自

有兩解. 此牒初釋. 初釋意云. 善惡二業是

異熟因. 異熟及因共一種生. 此有一難. 如

文可吝

疏. 又汝若言至各一種者. 牒第二解. 此解意

云. 誰言異熟與善惡因但一種耶. 於此解

中難有二也. 如文易知

中	欄

疏. 設俱新2起等者. 此本有難. 難意云. 我言

本有. 卽3合善惡與異熟木而爲因緣. 汝

俱新舊. 豈新業望新異熟是因緣耶. 此旣不

爾彼云何然

疏. 然觀本意後解是本者. 本有師義雖言兩

解. 前解設陳. 後釋是本

疏. 應諸現行至熏增長故者. 正難轉識望第

八識不名因緣. 但熏增長同於業故

疏. 此本有種以自類爲其因緣者. 正義自

□

疏. 旣爾至新熏生故者. 本有師難. 難意可

解

疏. 然以生種類同等者. 正義者釋舊種生種

類同新種生於現行得名因緣. 然據護法

新舊合生. 今者且隨不正答也

疏. 不同唯本有者. 舊新俱有. 以舊類新. 舊

亦因緣. 汝唯本有. 無可爲類. 故非因緣

論. 勿無漏種生有漏故者. 有云他亦許無漏

種爲有漏因. 如延壽法及無漏法爲有漏

因感十王等者詳曰. 不爾延壽法者但

由無漏資彼故業. 豈許親生有漏果耶. 又

十王報諸處皆云因地前修. 豈4客地前已

起無漏. 設□趣者亦非無漏親感彼果. 無

漏不招三有果故

疏. 善不善種小乘可爾者. 此設許之. 非彼

本計有云. 有部除能作因餘皆因緣. 不

善得爲有覆無記同類因也. 同諦故者詳

曰. 設彼不善爲無記因亦不爲證. 此明善

法爲不善因故

下	欄

論. 分別論者. 按瑜伽論第二十七□彼計

云. 分別論者作如是計. 心性本淨客塵煩惱

所染汚故相不淸淨. 又云. 染汚不染汚心.

其體無異. 謂若相應煩惱未斷名染汚心.

若時斷已名不染汚彼宗意云. 無始已來

心體自淨. 由起煩惱故名染汚. 染汚非心

無始本性故立客名問有情無始有心

稱本性淨. 心性5染本無. 寧非本是聖答

有情無始心性亦然. 有心卽染故非是聖

問有心卽染. 何故說云心性本淨說染爲

客答後修道時由染斷滅唯性淨在. 故染

稱客

疏. 起心非淨難者. 依他起心名爲起心

疏. 若言無漏體滅至亦不然者. 此牒外救外

救意云. 我本無漏體不斷絶. 汝若言我無漏

斷者. 故亦不然

疏. 以有漏爲相性是無漏者. 牒彼外意生

下論文

疏. 諸異生位應無漏現行等者. 異生汎起諸

心等時. 此心卽應名爲無漏. 以性淨故.

如諸聖者無漏之心. 若許爾者. 卽異生位起

心之時應名聖者. 以許起彼無漏心故.

疏中文總故開之也

論. 然契經說至說心空理等者. 按勝□經

云. 如來藏者. 是法界藏. 法身藏. 出世間上上

藏. 自性淸淨藏. 此自性淸淨如來藏. 而客煩

惱上煩惱所染

疏. 有圓寂法者. 圓寂之法卽是無漏菩提因

也